open-index/open-wikipedia-markdown huggingface dataset:
Φήλιξ της Νεαπόλεως

Ο **Φήλιξ** , (ιταλικά : *Felice*) ήταν επίσκοπος της Νάπολης στα μέσα του 5ου αιώνα.

## Βιογραφία
Η κύρια ιστορική πηγή για τον Φήλιξ είναι το πρώτο μέρος των «Πράξεων των Ναπολιτάνων Επισκόπων» που γράφτηκε από έναν ανώνυμο συγγραφέα στο γύρισμα του 8ου-9ου αιώνα.

Δεν υπάρχουν πληροφορίες για την προέλευση και τα πρώτα χρόνια της ζωής του Φήλιξ. Ανέβηκε στην επισκοπική έδρα της Νεάπολης μετά το θάνατο του Τιμασίου. Η ημερομηνία αυτής της εκδήλωσης δεν είναι γνωστή. Πιθανολογείται ότι η επισκοπική χειροτονία του Φήλιξ δεν θα μπορούσε να γίνει πριν από το 448 ή το 449, ημερομηνία θανάτου του Αγίου Νοστριανού, του άμεσου προκατόχου του Τιμασίου στην επισκοπή της Νάπολης. 

Σύμφωνα με τις Πράξεις των Ναπολιτάνων Επισκόπων, ο Φήλιξ κυβέρνησε την επισκοπή για εννέα χρόνια, τρεις μήνες και έξι ημέρες. Δεν είναι γνωστό πότε πέθανε, αλλά το 465 ο Σωτήριος ήταν ήδη επίσκοπος της Νάπολης. 

## Παραπομπές


Κατηγορία:Επίσκοποι και Αρχιεπίσκοποι Νάπολης
Κατηγορία:Επίσκοποι του 5ου αιώνα
Πάρτες

Το **Πάρτες** (αλβανικά: *Partesh*, σερβικά κυριλλικά: *Партеш*, σερβικά λατινικά: *Parteš*) είναι κωμόπολη και δήμος στην περιφέρεια Γκνιλάνε του Κοσσυφοπεδίου και Μετοχίων. Ο δήμος ιδρύθηκε στις 19 Αυγούστου 2010. Κατοικείται από Σέρβους και από το 2013 υπολογίζεται ότι έχει πληθυσμό 5.300 κατοίκους. Υπάρχουν τέσσερις σερβικές ορθόδοξες εκκλησίες εντός του δήμου και τόποι προσκυνήματος σε μεσαιωνικά θρησκευτικά ερείπια.

Μετά τη Συμφωνία των Βρυξελλών του 2013, ο δήμος έγινε μέρος της Κοινότητας Σερβικών Δήμων.

## Παραπομπές


Κατηγορία:Κοσσυφοπέδιο και Μετόχια
Τσέσλι Κριστ

Η **Τσέσλι Κορίν Κριστ** (αγγλικά: **Cheslie Corrinne Kryst,** 28 Απριλίου 1991 - 30 Ιανουαρίου 2022) ήταν Αμερικανίδα παρουσιάστρια, μοντέλο και δικηγόρος. Το 2019, στέφθηκε Miss USA και εκπροσώπησε τη χώρα της στον παγκόσμιο διαγωνισμό ομορφιάς Miss Universe, τερματίζοντας στην τελική δεκάδα.

## Παραπομπές


Κατηγορία:Αμερικανίδες μοντέλα
Κατηγορία:Αμερικανοί δικηγόροι
Κατηγορία:Αμερικανοί παρουσιαστές
Τιμάσιος της Νεαπόλεως

Ο **Τιμάσιος** , (ιταλικά : *Timaso*, Λατινικά : *Timasius*) ήταν επίσκοπος της Νάπολης στα μέσα του 5ου αιώνα.

## Βιογραφία
Η κύρια ιστορική πηγή για τον Τιμάσιο είναι το πρώτο μέρος των «Πράξεων των Ναπολιτάνων Επισκόπων» που γράφτηκε από έναν ανώνυμο συγγραφέα στο γύρισμα του 8ου-9ου αιώνα.

Δεν υπάρχουν πληροφορίες για την καταγωγή και τα πρώτα χρόνια της ζωής του Τιμάσιου. Ανέβηκε στην επισκοπική έδρα της Νεάπολης μετά τον θάνατο του Αγίου Νοστριανού το 448 ή το 449. Σύμφωνα με τις «Πράξεις των Ναπολιτάνων Επισκόπων», όντας σύγχρονος των Ρωμαίων παπών Κελεστίνου Α΄, Σίξτου Α΄ και Λέων Α΄, ο Τιμάσιος κυβέρνησε τη ναπολιτάνικη επισκοπή για τριάντα ένα χρόνια. Ωστόσο, το πιθανότερο είναι ότι η πληροφορία αυτή είναι εσφαλμένη, αφού είναι γνωστό ότι το 465 ο Σωτήριος, ο δεύτερος διάδοχος του Τιμασίου, ήταν ήδη επικεφαλής της Ναπολιτάνικης επισκοπής. Ο Φήλιξ ήταν ο άμεσος διάδοχος του Τιμασίου ως επισκόπου. 

## Παραπομπές


Κατηγορία:Επίσκοποι και Αρχιεπίσκοποι Νάπολης
Κατηγορία:Επίσκοποι του 5ου αιώνα
Μπαρμπαλιάς Λέσβου

Ο **Μπαρμπαλιάς** είναι νησίδα της Λέσβου στο βόρειο Αιγαίο, η οποία βρίσκεται κοντά στα βορειοανατολικά παράλια του νησιού και τα θαλάσσια όρια με την Τουρκία στο ύψος του Αϊβαλί. Έχει έκταση 0,548 τ.χλμ,  ανήκει στο σύμπλεγμα νησίδων Τομαρονήσια ή Τομάρια ή Τοκμάκια (το μεγαλύτερο) και είναι μέρος της περιοχής Natura 2000 "Νησίδες Λέσβου" με κωδικό GR4110009. Βορειοανατολικά του είναι η βραχονησίδα Παναγιά, νότια η Ασπρόνησος (ή Ασπρονήσι) και νοτιοδυτικά η Μαύρη Πλακούδα. Αποτελεί συχνό προορισμό για σκάφη αναψυχής, ψάρεμα αλλά και καταδύσεις. Αναφέρεται επίσημα για πρώτη φορά το 2001 να απογράφεται στο τότε Τοπικό Διαμέρισμα Μανταμάδου του τότε δήμου Μανταμάδου και σύμφωνα με την απογραφή 2011 δεν έχει μόνιμους κατοίκους.

## Εξωτερικοί σύνδεσμοι

* Η νησίδα Μπαρμπαλιάς

## Παραπομπές


Μπαρμπαλιας
Κατηγορία:Λέσβος
Κατηγορία:Δήμος Δυτικής Λέσβου
Ζιβόινο

Το **Ζιβόινο** (σλαβομακεδονικά: Живојно) είναι χωριό στο Δήμο Νόβατσι της Βόρειας Μακεδονίας. Στις παλιότερες ελληνικές πηγές απαντά ως **Ζηβόνια**. Παλαιότερα αποτελούσε μέρος του πρώην δήμου Μπατς, και βρίσκεται κοντά στα ελληνικά σύνορα.

Σύμφωνα με την απογραφή του 2002 έχει 214 κατοίκους, όλοι Σλαβομακεδόνες.

## Ιστορία
Στα τέλη της οθωμανικής περιόδου, το χωριό είχε περίπου 800 κατοίκους. Από αυτούς οι μισοί περίπου ήταν εξαρχικοί Μακεδόνες και οι άλλοι μισοί μουσουλμάνοι Τούρκοι.

## Παραπομπές


Κατηγορία:Χωριά της Βόρειας Μακεδονίας
Κονβόι της Ελευθερίας 2022

μικρογραφία|250x250εσ|Διαδήλωση στον Λόφο του Κοινοβουλίου
Το **Κονβόι της ελευθερίας** (γαλλικά: **Convoi de la liberté**) ονομάστηκε μια σειρά από διαδηλώσεις και μπλόκα στον Καναδά ενάντια στην υποχρεωτικότητα του εμβολιασμού και των περιορισμών για την αποτροπή της διασποράς του COVID-19, στις αρχές του 2022. Ξεκίνησε αρχικά με τον αποκλεισμό των συνόρων με τις Ηνωμένες Πολιτείες, αλλά αργότερα εξελίχθηκε σε μια σειρά κινητοποιήσεων. Από τις 22 Ιανουαρίου, εκατοντάδες οχήματα σχημάτισαν πομπές από πολλά σημεία και διέσχισαν τις επαρχίες του Καναδά προτού συγκεντρωθούν στην Οττάβα στις 29 Ιανουαρίου 2022, με συλλαλητήριο στον Λόφο του Κοινοβουλίου. Ακολούθησαν αποκλεισμοί παραμεθόριων πρωτευουσών των επαρχιών.

Οι διαδηλώσεις ξεκίνησαν αρχικά με την λήξη των εξαιρέσεων ως προς τον εμβολιασμό κατά του COVID-19 για τους οδηγούς εμπορικών φορτηγών, όμως γενικεύθηκαν σε μια πλήρη απόρριψη κάθε μέτρου καταπολέμησης του COVID-19.

Στις 14 Φεβρουαρίου 2022, ο Πρωθυπουργός Τζάστιν Τρυντώ επικαλέστηκε τις έκτακτες εξουσίες που παρέχονται στην Καναδέζικη Κυβέρνηση από το «Νόμο Εκτάκτων Περιστατικών», και τις χρησιμοποίησε για επιχειρήσεις της αστυνομίας, αλλά και μέτρων όπως το πάγωμα τραπεζικών λογαριασμών διοργανωτών των διαδηλώσεων.

## Παραπομπές


Κατηγορία:COVID-19
Κατηγορία:Πολιτική του Καναδά
Όρη Όγκο

thumb|Το Καλ Μάντοου, υποοροσειρά των Ορέων Όγκο
Τα **Όρη Όγκο** (σομαλικά: Buuraha Oogo) είναι οροσειρά στη Σομαλιλάνδη. Διασχίζουν τις περιοχές Σάναγκ και Τόγκδερ. Με μέσο ύψος κορυφής 2.450 μέτρων, η οικολογία αυτής της μορφής εδάφους είναι ημιερημική.

Λόγω της υπερυψωμένης, ορεινής τοποθεσίας των Ορέων Όγκο στη Σομαλιλάνδη, η περιοχή έχει ένα απροσδόκητα εύκρατο κλίμα. Τα βουνά λαμβάνουν επίσης τη βροχόπτωση των μουσώνων του Ινδικού Ωκεανού, με αποτέλεσμα μια περίοδο βροχών που διαρκεί από τον Ιούνιο έως τα μέσα Σεπτεμβρίου.

## Παραπομπές


Κατηγορία:Οροσειρές της Αφρικής
Πολάν Βοαβί

Ο **Πολάν Βοαβί** (* Paulin Voavy*, γεννήθηκε 10 Νοεμβρίου 1987) είναι επαγγελματίας ποδοσφαιριστής από τη Μαδαγασκάρη, κάτοχος του ρεκόρ διεθνών τερμάτων της εθνικής ομάδας της χώρας του. Κατά τη διάρκεια της καριέρας του αγωνίστηκε σε ομάδες της Γαλλίας, της Αλγερίας και της Αιγύπτου. Για τη προσφορά στο ποδόσφαιρο της πατρίδας του έχει βραβευτεί με το Εθνικό Τάγμα της Μαδαγασκάρης.

## Παραπομπές


## Δείτε επίσης
*Κατάλογος κορυφαίων διεθνών σκόρερ ποδοσφαίρου ανδρών ανά χώρα

Κατηγορία:Μαλγάσιοι ποδοσφαιριστές
Κατηγορία:Ποδοσφαιριστές Εθνικής Μαδαγασκάρης
Κατηγορία:Ποδοσφαιριστές ΦΚ Ναντ 
Κατηγορία:Ποδοσφαιριστές ΑΣ Κάννες 
Κατηγορία:Ξένοι ποδοσφαιριστές στη Γαλλία 
Κατηγορία:Επιθετικοί ποδοσφαιριστές
Άσπρη Πλακούδα Λέσβου

Η **Άσπρη Πλακούδα** είναι βραχονησίδα της Λέσβου στο βόρειο Αιγαίο και ανήκει στο σύμπλεγμα νησίδων Τομαρονήσια ή Τομάρια ή Τοκμάκια ή Ασπρονήσια. Βρίσκεται κοντά στα βορειοανατολικά παράλια του νησιού και τα θαλάσσια όρια με την Τουρκία στο ύψος του Αϊβαλί και είναι μέρος της περιοχής Natura 2000 *Νησίδες Λέσβου* με κωδικό GR4110009. Δυτικά - βορειοδυτικά της είναι ο παραθαλάσσιος οικισμός Άγιος Στέφανος ενώ βόρεια η νησίδα Τσουκαλάς. Αναφέρεται επίσημα για πρώτη φορά το 2001 να απογράφεται στο τότε Τοπικό Διαμέρισμα Μανταμάδου του τότε δήμου Μανταμάδου ενώ σύμφωνα με την απογραφή 2011 δεν έχει μόνιμους κατοίκους. 

## Παραπομπές


Ασπρη Πλακουδα
Κατηγορία:Λέσβος
Κατηγορία:Δήμος Δυτικής Λέσβου
Άγιος Στέφανος Λέσβου

Ο **Άγιος Στέφανος** είναι πολύ μικρό παραθαλάσσιο χωριό της δυτικής Λέσβου στην Περιφερειακή Ενότητα Λέσβου.

## Γεωγραφικά στοιχεία
Ο Άγιος Στέφανος βρίσκεται στα βορειοανατολικά παράλια του νησιού σε υψόμετρο 20 μέτρα. Απέχει 10 χλμ. (οδηγικά) Α. από τον Μανταμάδο, 29 χλμ. Α.-ΒΑ. από την Καλλονή (έδρα του δήμου) και 33 χλμ. Β.-ΒΔ. από την Μυτιλήνη. Η ονομασία του οφείλεται στην ομώνυμη εκκλησία που βρίσκεται βορειοδυτικά του και η οποία έχει χαρακτηριστεί ιστορικό διατηρητέο μνημείο. Πρόκειται για σταυροειδή εγγεγραμμένο τρουλαίο ναό του οποίου ο τρούλος είχε ήδη καταρρεύσει όταν τον επισκέφθηκε ο Άγγλος περιηγητής *Νewton* στα μέσα του 19ου αιώνα και στη θέση του τοποθετήθηκαν ξύλινοι δοκοί και κάλυψη με κεραμίδια. Οι διαστάσεις του είναι σχετικά μικρές και είναι κατασκευασμένος από λαξευτούς λίθους ροδόχρου τραχείτη. Η χρονολόγηση του πιθανολογείται στον 13ο αιώνα. Το χωριό είναι οικισμός  αγγειοπλαστών (από τα παραδοσιακά κέντρα της Λέσβου) όπου υπάρχουν χαρακτηριστικά εργαστήρια κεραμικής και καμίνια (φούρνοι),  αρκετά από τα οποία έχουν χαρακτηριστεί ιστορικά διατηρητέα μνημεία. Υπάρχει μικρό λιμανάκι για "δέσιμο" λίγων σκαφών.

## Διοικητικά στοιχεία
Ως ξεχωριστός οικισμός αναφέρεται επίσημα για πρώτη φορά το 1961 να απογράφεται στην τότε κοινότητα Μανταμάδου. Σύμφωνα με το Πρόγραμμα «Καλλικράτης» και την τροποποίηση του άρθρου 1 ανήκει στη δημοτική κοινότητα Μανταμάδου που υπάγεται στη δημοτική ενότητα Μανταμάδου του Δήμου Δυτικής Λέσβου και σύμφωνα με την απογραφή του 2011 απογράφονται 6 κάτοικοι
## Πληθυσμός

## Εξωτερικοί σύνδεσμοι

* Μένουμε Ελλάδα - Άγιος Στέφανος Λέσβου στο https://www.youtube.com/
* Στο καμίνι του τελευταίου παραδοσιακού αγγειοπλάστη στον Άγιο Στέφανο Μανταμάδου Λέσβου (video)
* Εργαστήριο κεραμικής Δ. Κουβδή στον Άγιο Στέφανο, Μανταμάδο από τον ιστότοπο https://archive.apan.gr/

## Παραπομπές

## Πηγές
*Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ)
*Εγκυκλοπαίδεια Πάπυρος Λαρούς, 1963 (ΠΛ)

Κατηγορία:Χωριά της περιφερειακής ενότητας Λέσβου
Κατηγορία:Δήμος Δυτικής Λέσβου
Μπισκότο της τύχης

thumb|Μη ανοιγμένα μπισκότα της τύχης
Το **μπισκότο της τύχης** είναι ένα τραγανό και ζαχαρούχο μπισκότο το οποίο συνήθως φτιάχνεται από αλεύρι, ζάχαρη, βανίλια και σησαμέλαιο με ένα κομμάτι χαρτί μέσα, την «τύχη» ή «μοίρα», συνήθως ένας αφορισμός ή μια αόριστη προφητεία. Το μήνυμα μέσα μπορεί επίσης να περιλαμβάνει μια κινεζική φράση με μετάφραση ή/και μια λίστα με τυχερούς αριθμούς που χρησιμοποιούνται από ορισμένους ως αριθμούς λοταρίας. Τα μπισκότα της τύχης σερβίρονται συχνά ως επιδόρπιο σε κινέζικα εστιατόρια στις Ηνωμένες Πολιτείες, τον Καναδά και άλλες χώρες, αλλά δεν είναι κινεζικής προέλευσης. Η ακριβής προέλευση των μπισκότων της τύχης είναι ασαφής, αν και διάφορες ομάδες μεταναστών στην Καλιφόρνια ισχυρίζονται ότι τα έχουν διαδώσει στις αρχές του 20ου αιώνα. Πιθανότατα προήλθαν από μπισκότα που έφτιαχναν Ιάπωνες μετανάστες στις Ηνωμένες Πολιτείες στα τέλη του 19ου ή στις αρχές του 20ου αιώνα. Η ιαπωνική εκδοχή δεν είχε τους κινέζικους τυχερούς αριθμούς και τρώγονταν με τσάι.

Κατηγορία:Γλυκά
Κατηγορία:Τύχη
Κατηγορία:Αμερικανική κουζίνα
Κατηγορία:Ιαπωνική κουζίνα
Μανούτσεχρ Ντζαλίλοφ

Ο **Μανούτσεχρ Ντζαλίλοφ ** (τατζικικά: *Манучеҳр Ҷалилов *, γεννήθηκε 27 Σεπτεμβρίου 1990) είναι Τατζίκος ποδοσφαιριστής που αγωνίζεται ως επιθετικός.  Είναι κάτοχος του ρεκόρ διεθνών τερμάτων της εθνικής ομάδας της χώρας του με 20.

## Καριέρα

Ξεκίνησε την καριέρα του από ομάδες της Ρωσίας, χωρίς να μπορέσει να σταδιοδρομήσει και το 2015 εντάχθηκε στην Ιστικλόλ της πρωτεύουσας Ντουσαμπέ της πατρίδας του. Με το νέο του σύλλογο κατέκτησε τρία συνεχόμενα πρωταθλήματα, ένα Κύπελλο και δύο Σούπερ Κύπελλα. Το 2015 και το 2016 ψηφίστηκε καλύτερος ποδοσφαιριστής του Τατζικιστάν. 

Τη διετία 2018–19 αγωνίστηκε στην Ινδονησία χωρίς ιδιαίτερη επιτυχία και επέστρεψε στην Ιστικλόλ το 2020, όπου κατέκτησε δύο ακόμη τίτλους πρωταθλήματος, ενώ το 2021 ήταν πρώτος σκόρερ του πρωταθλήματος για τρίτη φορά στην καριέρα του.

## Τίτλοι και διακρίσεις

**ΦΚ Ιστικλόλ**
* Πρωτάθλημα Τατζικιστάν (5) : 2015, 2016, 2017, 2020, 2021
* Κύπελλο Τατζικιστάν : 2016
* Σούπερ Κύπελλο Τατζικιστάν : 2015, 2016, 2020, 2021
**Ατομικές διακρίσεις**
* Πρώτος σκόρερ πρωταθλήματος Τατζικιστάν (3) : 2015, 2016, 2021
* Καλύτερος Τατζίκος ποδοσφαιριστής (2) : 2015, 2016
* Πολυτιμότερος παίκτης Κυπέλλου του AFC : 2017

## Δείτε επίσης

*Κατάλογος κορυφαίων διεθνών σκόρερ ποδοσφαίρου ανδρών ανά χώρα

## Παραπομπές


## Εξωτερικοί σύνδεσμοι
* 

 

Κατηγορία:Τατζίκοι ποδοσφαιριστές
Κατηγορία:Ποδοσφαιριστές Εθνικής Τατζικιστάν
Κατηγορία:Ποδοσφαιριστές ΦΚ Λοκομοτίβ-2 Μόσχας
Κατηγορία:Ποδοσφαιριστές Σριβιτζάγια ΦΚ
Κατηγορία:Ποδοσφαιριστές Περσεμπάγια Σουραμπάγια
Κατηγορία:Ξένοι ποδοσφαιριστές στη Ρωσία 
Κατηγορία:Επιθετικοί ποδοσφαιριστές
Αγαθάγγελος Γαβριηλίδης

Ο **Αγαθάγγελος Γαβριηλίδης** ή **Σχολάριος** (1818 – 26 Απριλίου 1893)  ήταν μητροπολίτης του Οικουμενικού Πατριαρχείου Κωνσταντινουπόλεως.

Ο Αγαθάγγελος γεννήθηκε στη Μαγνησία της Μικράς Ασίας και το 1848 χειροτονήθηκε επίσκοπος και έγινε μητροπολίτης Σβορνικίου. Το 1861 μετατέθηκε στη Μητρόπολη Δράμας, ενθρονιζόμενος στις 23 Μαΐου 1861 ως διάδοχος του καθαιρεθέντος για οικονομικά σκάνδαλα Μελετίου. Τέλος, το 1872 ο Αγαθάγγελος μετατέθηκε στη Μητρόπολη Εφέσου, διαδεχόμενος τον επίσης παυθέντα Παΐσιο Β΄, ενώ στη Δράμα τον διαδέχθηκε ο Ιωαννίκιος Οικονόμου. Η ενθρόνιση του Αγαθαγγέλου στην Έφεσο έγινε στις 25 Μαΐου 1872 και ο ιεράρχης διεποίμανε τη Μητρόπολη της Εφέσου μέχρι την ημέρα του θανάτου του, στις 26 Απριλίου 1893, οπότε τον διαδέχθηκε ο μετέπειτα Οικουμενικός Πατριάρχης Κωνσταντίνος Βαλιάδης.

Ο Αγαθάγγελος διετέλεσε επίσης τοποτηρητής του Οικουμενικού Θρόνου δύο φορές για σύντομα χρονικά διαστήματα, το 1863 και το 1878. Συμπατριώτης του από τη Μαγνησία και προστατευόμενός του υπήρξε ο μετέπειτα μητροπολίτης σε διάφορες μητροπόλεις (μεταξύ των οποίων επίσης οι της Δράμας και της Εφέσου) Αγαθάγγελος Κωνσταντινίδης (γεννήθηκε το 1864), με τον οποίο δεν πρέπει να συγχέεται.

## Πηγές
* Ομώνυμο λήμμα στην *Εγκυκλοπαίδεια Πάπυρος-Larousse-Britannica*, έκδοση 2006, τόμ. 1, σελ. 152

Κατηγορία:Μητροπολίτες Εφέσου
Κατηγορία:Μητροπολίτες Δράμας
Κατηγορία:Μικρασιατικός Ελληνισμός
Αγαθάγγελος Γεωργιάδης

Ο **Αγαθάγγελος Γεωργιάδης** (1850 – 25 Ιουλίου 1928) ήταν μητροπολίτης Θήρας.

Ο Αγαθάγγελος γεννήθηκε στους Λαπαναγούς Καλαβρύτων. Σπούδασε θεολογία στο Πανεπιστήμιο Αθηνών και μετέπειτα πήγε για σπουδές στη Γερμανία (Μόναχο και Βερολίνο), όπου πήρε και διδακτορικό. Επιστρέφοντας στην Ελλάδα, υπηρέτησε ως σχολάρχης σε γυμνάσια της Αχαΐας μέχρι το 1894, οπότε μετά από πρόταση του τότε Μητροπολίτη Αθηνών Γερμανού Καλλιγά, διορίσθηκε εφημέριος στον ελληνικό ναό της Αγίας Πετρουπόλεως, τότε πρωτεύουσας της Ρωσικής Αυτοκρατορίας. Εκεί ανέπτυξε πλουσιότατη δράση και συνδέθηκε στενά με την τσαρική Αυλή. Το 1907 εκλέχθηκε Επίσκοπος Θήρας, διαδεχόμενος τον αποβιώσαντα Νικόδημο Σακελλαρίδη, και παρέμεινε σε αυτή τη θέση από την ενθρόνισή του στις 26 Οκτωβρίου 1907 μέχρι την ημέρα του θανάτου του στις 25 Ιουλίου 1928 (από το 1922 και ύστερα φέροντας τον τίτλο του Μητροπολίτη Θήρας). Εκεί διακρίθηκε για το σημαντικό φιλανθρωπικό έργο του. Τον διαδέχθηκε ο Άνθιμος Τσάτσος, έως τότε Επίσκοπος Βρεσθένης. Μέχρι σήμερα ο Αγαθάγγελος Γεωργιάδης είναι ο μοναδικός Επίσκοπος ή Μητροπολίτης Θήρας που έφερε το επισκοπικό όνομα «Αγαθάγγελος».

## Πηγές
* Ομώνυμο λήμμα στην *Εγκυκλοπαίδεια Πάπυρος-Larousse-Britannica*, έκδοση 2006, τόμος 1, σελ. 152

Αγαθαγγελος Γεωργιαδης
Αγαθάγγελος Παπαδάκης

Ο **Αγαθάγγελος Παπαδάκης** (1859 – 11 Ιουνίου 1928) ήταν επίσκοπος της Εκκλησίας της Κρήτης.

Ο **Ανδρέας** Παπαδάκης, όπως ήταν το κατά κόσμο όνομά του, γεννήθηκε στα Σελλιά Ρεθύμνης. Το 1876 εκάρη μοναχός στην Ιερά Μονή Ασωμάτων Αμαρίου και το επόμενο έτος χειροτονήθηκε διάκονος. Το 1877 χειροτονήθηκε Διάκονος. Σπούδασε θεολογία στο Πανεπιστήμιο Αθηνών, απεφοίτησε το 1891 και το ίδιο έτος (26 Ιουνίου) χειροτονήθηκε πρεσβύτερος Κατόπιν υπηρέτησε ως καθηγητής σε γυμνάσια της Κρήτης. Το 1896 χειροτονήθηκε επίσκοπος και τον Μάρτιο εξελέγη στην Επισκοπή Χερρονήσου. Τον Σεπτέμβριο του 1900, λίγο πριν τη συγχώνευση της Επισκοπής Χερσονήσου με τη Μητρόπολη Κρήτης, ο Αγαθάγγελος εξελέγη επίσκοπος της Επισκοπής Λάμπης και Σφακίων, διαδεχόμενος τον Ευμένιο Ξηρουδάκη (επίσης μετέπειτα Μητροπολίτη Κρήτης). Αυτή την επισκοπή διεποίμανε μέχρι την ημέρα του θανάτου του στις 11 Ιουνίου 1928, με την εξαίρεση μιας περιόδου τα έτη 1919-1920, οπότε είχε εκτοπισθεί στη Χίο ως φιλοβασιλικός. Επίσης στις 31 Μαρτίου 1921 ανέλαβε τοποτηρητής της Μητροπόλεως Κρήτης μέχρι τον Φεβρουάριο του 1922. Στην επισκοπή τον διαδέχθηκε ο Ευμένιος Φανουράκης.

## Πηγές
* Ομώνυμο λήμμα στην *Εγκυκλοπαίδεια Πάπυρος-Larousse-Britannica*, έκδοση 2006, τόμος 1, σελ. 152

Κατηγορία:Μητροπολίτες Πέτρας και Χερρονήσου
Κατηγορία:Μητροπολίτες Λάμπης, Συβρίτου και Σφακίων
Κόμινς Μενάπι

Ο **Κόμινς Μενάπι** (*Commins Menapi*, 18 Σεπτεμβρίου 1977 – 18 Nοεμβρίου 2017) ήταν ποδοσφαιριστής από τις Νήσους Σολομώντα. Υπήρξε ο πιο διακεκριμένος ποδοσφαιριστής στην ιστορία της χώρας του και είναι κάτοχος του ρεκόρ διεθνών τερμάτων της εθνικής ομάδας της χώρας του με 27 γκολ. Κατά τη διάρκεια της καριέρας αγωνίστηκε κυρίως στη χώρα του καθώς και στην Αυστραλία και τη Νέα Ζηλανδία.

## Παραπομπές


## Δείτε επίσης

*Κατάλογος κορυφαίων διεθνών σκόρερ ποδοσφαίρου ανδρών ανά χώρα

Κατηγορία:Ποδοσφαιριστές από τις Νήσους Σολομώντα
Κατηγορία:Ποδοσφαιριστές Γουαϊτακέρε Γιουνάιτεντ
Κατηγορία:Επιθετικοί ποδοσφαιριστές
Ροντ Λέιβερ

Ο **Ρόντνεϊ Τζορτζ «Ροντ»  Λέιβερ** (αγγλ. *Rodney George "Rod" Laver*, γεννημένος στις 9 Αυγούστου 1938) είναι Αυστραλός πρώην πρωταθλητής του τένις και ένας από τους πιο σημαντικούς αθλητές στην ιστορία της αντισφαίρισης. Κατέλαβε το νούμερο 1 της παγκόσμιας κατάταξης το 1964, το διατήρησε όλα τα χρόνια από το 1965 έως το 1969 και μερικούς μήνες εντός του 1970. Οι συνολικοί τίτλοι του Λέιβερ στο απλό ανδρών είναι οι περισσότεροι στην ιστορία του τένις, συνολικά 198. Αυτό είναι το ρεκόρ του για άνδρες όλων των εποχών με 10 ή περισσότερους τίτλους ανά έτος για επτά συνεχόμενα χρόνια (1964–70). Διέπρεψε σε όλες τις επιφάνειες των γηπέδων τένις της εποχής του, δηλ. γρασιδιού, χωμάτινης, σκληρής, τεχνητού τάπητα και ξύλινης. 

Κατέκτησε 11 τίτλους Grand Slam στο απλό ανδρών, αν και του απαγορεύτηκε να παίξει σε αυτά τα τουρνουά για πέντε ολόκληρα χρόνια, πριν από την *Open Era*. Υπήρξε ο μόνος παίκτης (σε επίπεδο ανδρών και γυναικών) που κέρδισε ένα *Grand Slam* (κερδίζοντας και τους τέσσερις μεγάλους τίτλους το ίδιο ημερολογιακό έτος) δύο φορές στο απλό, το 1962 και το 1969. Είναι ο δεύτερος από τους τέσσερις άνδρες παίκτες που κέρδισαν κάθε σημαντικό τίτλο δύο φορές (προηγήθηκε ο Ρόι Έμερσον και ακολουθούν οι Νόβακ Τζόκοβιτς και Ραφαέλ Ναδάλ). 

Ο Λέιβερ κέρδισε επίσης οκτώ τίτλους *Pro Slam*, συμπεριλαμβανομένου του *pro Grand Slam* το 1967, και κατέκτησε πέντε τίτλους Κυπέλλου Ντέιβις για την Αυστραλία σε μια εποχή που το Ντέιβις θεωρούνταν το ίδιο σημαντικό με τα τέσσερα μεγάλα τουρνουά.

Σήμερα, προς τιμήν του, το όνομά του φέρουν τόσο το τουρνουά ***Laver Cup***, όσο και η ***Rod Laver Arena*** της Μελβούρνης (*Australian Open*).

## Πηγές

* 
* 
* Bercow, John (2014). *Tennis Maestros: The Twenty Greatest Male Tennis Players of All Time*, Biteback Publishing, ASIN: B00KPSCV40
* Bellamy, Rex (1990). *Love Thirty. Three Decades of Champions*.
* 
* 
* Heldman, Julius. *The Style of Rod Laver.* In 
* 
* 
* Newcombe, John; Writer, Larry (2002). *Newk – Life on and Off the Court*.
* Sutter, Michel (1992). *Vainqueurs-Winners 1946–1991* (forewords by Arthur Ashe and Mark Miles).
* Trengove, Alan (2003). *Advantage Australia. Rod Laver and Margaret Court: Legends of the Grand Slam*.
* 

## Παραπομπές


## Εξωτερικοί σύνδεσμοι
* 

Κατηγορία:Αυστραλοί αθλητές της αντισφαίρισης
Κατηγορία:Νικητές Αυστραλιανού Όπεν (αντισφαίριση)
Κατηγορία:Νικητές Γαλλικού Όπεν
Κατηγορία:Νικητές του Γουίμπλεντον
Κατηγορία:Νικητές του Αμερικανικού Όπεν
Αγαθάγγελος Νινολάκης

Ο **Αγαθάγγελος Νινολάκης** (1871 - 7 Ιουνίου 1935) ήταν επίσκοπος της Εκκλησίας της Κρήτης.

Ο **Αθανάσιος Νινολάκης του Εμμανουήλ**, όπως ήταν το κατά κόσμο όνομά του, γεννήθηκε στα Κατσιφαριανά του Νεροκούρου Χανίων. Σπούδασε στη Θεολογική Σχολή της Χάλκης και κατόπιν υπηρέτησε ως καθηγητής στη Μέση Εκπαίδευση. Το 1912 χειροτονήθηκε επίσκοπος Κυδωνίας και Αποκορώνου, διαδεχόμενος τον Νικηφόρο Α΄ που είχε παραιτηθεί. Παρέμεινε στη θέση αυτή μέχρι την ημέρα του θανάτου του, που συνέβη στα Χανιά στις 7 Ιουνίου 1935. Τον διαδέχθηκε ως επίσκοπος Κυδωνίας και Αποκορώνου ο ομώνυμός του Αγαθάγγελος Ξηρουχάκης.

Ο Αγαθάγγελος Νινολάκης συνέγραψε μια βιογραφία του Αγίου Μελετίου Πηγά, που εκδόθηκε στα Χανιά το 1902, και εξέδωσε την προς τους Κρήτες αλληλογραφία του αγίου (Χανιά 1908).

## Πηγές
* Ομώνυμο λήμμα στην *Εγκυκλοπαίδεια Πάπυρος-Larousse-Britannica*, έκδοση 2006, τόμος 1, σελ. 153

Κατηγορία:Επίσκοποι Κυδωνίας και Αποκορώνου
Κατηγορία:Απόφοιτοι της Ιεράς Θεολογικής Σχολής της Χάλκης
Μελέτιος ο Γαλησιώτης

Ο όσιος **Μελέτιος ο Γαλησιώτης**, που το αρχικό του όνομα ήταν Μιχαήλ, γεννήθηκε το έτος 1206 μ.Χ. στην πόλη Θεόδοτο του Πόντου και οι γονείς του ονομάζονταν Γεώργιος και Μαρία. Ο πατέρας του ήταν στρατιωτικός. Από την παιδική του ηλικία αγάπησε το μοναχικό βίο. Γι’ αυτό, αφού εγκατέλειψε τον κόσμο, έγινε μοναχός στο όρος Σινά και στη συνέχεια επισκέφθηκε τους Αγίους Τόπους, την Αίγυπτο και διάφορα μοναστήρια της Δαμασκού. Τελικά εγκαταβίωσε στη μονή του Αγίου Λαζάρου στο όρος Γαλήσιο της Μικράς Ασίας, όπου διήλθε τον βίο του με άσκηση, προσευχή και νηστεία.

## Δράση
Μετά το 1261 μ.Χ. ήλθε στην Κωνσταντινούπολη και ασκήτευε στο όρος αγίου Αυξεντίου. Παράλληλα περιερχόταν στις πόλεις και τα χωριά και στήριζε τους χριστιανούς στην ορθόδοξη πίστη, αφού ανήκε στην υπό τον μετέπειτα πατριάρχη Γεώργιο Κύπριο (1283- 1289 μ.Χ.) ανθενωτική μερίδα και αγωνίσθηκε κατά των ενωτικών ενεργειών του αυτοκράτορα Μιχαήλ Παλαιολόγου στη Δεύτερη Σύνοδο της Λυών (1274 μ.Χ.).

Μεταξύ των ετών 1271 μ.Χ. και 1274 μ.Χ., επί της νησίδος προ της περιοχής του Ακρίτα, ίδρυσε μονή που την αφιέρωσε στον απόστολο Ανδρέα τον Πρωτόκλητο.

Ο αυτοκράτορας Μιχαήλ ο Παλαιολόγος τον εξόρισε στη νήσο της Σκύρου μαζί με τον μοναχό Γαλακτίωνα τον Γαλησιώτη, από την οποία επέστρεψε λίγα χρόνια αργότερα στην Κωνσταντινούπολη. Ο πατριάρχης Ιωσήφ (1267 - 1275 μ.Χ., 1282 - 1283 μ.Χ.) θέλησε να τον χειροτονήσει πρεσβύτερο, αλλά ο Άάιος αρνήθηκε. Έγραψε πολλά κατά των Λατίνων και έπαθε για την ορθόδοξη πίστη του πολλά. Γι’ αυτό και χαρακτηρίζεται ομολογητής. Ο όσιος κοιμήθηκε με ειρήνη το 1283 μ.Χ. σε ηλικία 77 ετών και ενταφιάσθηκε στη μονή του Αγίου Λαζάρου. Η Ορθόδοξη Εκκλησία τιμά τη μνήμη του στις 19 Ιανουαρίου.

Το σπουδαιότερο από τα έργα του είναι η *[[Αλφαβηταλφάβητος]]*, ένα μεγάλο ποίημα από 13.000 περίπου στίχους, στο οποίο εκτίθενται θεολογικές σκέψεις και ιδέες. Έγραψε δε και περί της διδασκαλίας της Αγίας Τριάδος.

## Παραπομπές


Κατηγορία:Βυζαντινοί μοναχοί
Τριτογενής περίοδος

Η **Τριτογενής περίοδος** αποτελεί έναν ευρέως χρησιμοποιούμενο αλλά απαρχαιωμένο όρο για τη γεωλογική περίοδο 66 εκατομμύρια έως 2,6 εκατομμύρια χρόνια πριν. Η περίοδος ξεκίνησε με το τέλος των μη ιπτάμενων δεινοσαύρων στο συμβάν μαζικής εξαφάνισης της Κρητιδικής-Παλαιογενούς περιόδου, στην αρχή της Καινοζωικής Εποχής, και επεκτάθηκε μέχρι την αρχή της Τεταρτογενούς παγετωνοποίησης στο τέλος της Πλειόκαινου Εποχής. Το χρονικό διάστημα το οποίο καλύπτεται από την τριτογενή περίοδο δεν έχει ακριβές ισοδύναμο στην τρέχουσα γεωλογική χρονολογική κλίμακα, αλλά είναι ουσιαστικά οι συγχωνευμένες Παλαιογενείς και Νεογενείς Περίοδοι, οι οποίες άτυπα ονομάζονται Κατώτερη Τριτογενής Περίοδος και Ανώτερη Τριτογενής Περίοδος, αντίστοιχα. Στο τέλος της Τριτογενούς περιόδου, ο πρώτος Αυστραλοπίθηκος εμφανίστηκε στη Γη.

## Παραπομπές


Κατηγορία:Καινοζωική εποχή
Λεωνίδας Φ. Λεωνίδου

Ο **Λεωνίδας Φιλίππου Λεωνίδου** (γεν. 13 Οκτωβρίου 1947) είναι Κύπριος συγγραφέας και ερευνητής με επίκεντρο την κυπριακή ιστορία.

## Βιογραφία
Ο Λεωνίδου γεννήθηκε στον Άγιο Θεόδωρο στη χερσόνησο της Καρπασίας της Κύπρου στις 13 Οκτωβρίου 1947.  Αποφοίτησε από το Ελληνικό Γυμνάσιο Αμμοχώστου το 1965 και τα επόμενα δύο χρόνια υπηρέτησε στην Εθνική Φρουρά Κύπρου. Από το 1967 έως το 1971 σπούδασε φυσική στο Πανεπιστήμιο Αθηνών και αποφοίτησε από το Πανεπιστήμιο του Κάρντιφ της Ουαλίας με μεταπτυχιακό στην ηλεκτρονική. Ο Λεωνίδου κατοικεί στο Λονδίνο. 

## Καριέρα
Τον Ιανουάριο του 1974 ο Λεωνίδου επέστρεψε στην Κύπρο και εργάστηκε για το NCR ως αναλυτής συστημάτων μέχρι την τουρκική εισβολή στην Κύπρο τον Ιούλιο του 1974 κατά την οποία υπηρέτησε στο 386 Τάγμα της Κυπριακής Εθνικής Φρουράς. Μετά την αποστράτευσή του τον Σεπτέμβριο του 1974 επέστρεψε στη Βρετανία και εντάχθηκε στην ATV και στη συνέχεια στην British Telecom. Εργάστηκε στο ερυνητικό τμήμα μικροηλεκτρονικής της εταιρείας για την ανάπτυξη δικτύων και στη συνέχεια διηύθυνε το τμήμα πληροφορικής της στην περιοχή του ευρύτερου Λονδίνου και της Νοτιοανατολικής Αγγλίας. Αργότερα έγινε σύμβουλος σε εταιρείες του ίδιου κλάδου.

Ο Λεωνίδου υπήρξε πρόεδρος φοιτητικών οργανώσεων και αργότερα οργανώσεων της ελληνικής διασποράς και συμμετείχε ενεργά στην εκστρατεία *Δικαιοσύνη για την Κύπρο.* Από το 1978 ασχολήθηκε με την ελληνική εκπαίδευση στο Ηνωμένο Βασίλειο και ερεύνησε εκτενώς τη σύγχρονη ιστορία της Κύπρου.

## Συγγραφή
Ο Λεωνίδου είναι συγγραφέας πολλών βιβλίων μεταξύ των οποίων το βραβευμένο βιβλίο *Άγιος Θεόδωρος Καρπασίας, Τόπος και άνθρωποι* (1986), το τετράτομο έργο *Γεώργιος Γρίβας Διγενής - Βιογραφία, Μακράσυκα, Τόπος και Άνθρωποι, Διά πυρός και σιδήρου - Τα εγκλήματα της εισβολής του Αττίλα και η εθνοκάθαρση της κατεχόμενης Κύπρου, Ο τελευταίος δραπέτης - Αργυρός Κυριάκου και συναγωνιστές του, Επτακώμη, τόπος και άνθρωποι, British Politicians supporting Self-Determination and Human Rights in Cyprus in the 1950’s, Χρονολόγιον αγώνος ΕΟΚΑ*.   Πολλά άρθρα του δημοσιεύτηκαν σε εφημερίδες και περιοδικά στην Κύπρο, την Ελλάδα και το Ηνωμένο Βασίλειο.

## Παραπομπές


* Προσωπικός ιστότοπος

Κατηγορία:Κύπριοι συγγραφείς
Γιάνκεα του Χέλντραϊχ

[μικρογραφία|Γιάνκεα του Χέλντραϊχ (''Jancaea heldreichii''), [Όλυμπος|Όρος Όλυμπος]]
thumb|Άνθη Γιάνκεα του Χέλντραϊχ (''Jancaea heldreichii'')
Η ** Γιάνκεα του Χέλντραϊχ** *(Jancaea heldreichii)* είναι σπάνιο είδος αγγειόσπερμου της οικογένειας των Γεσνεριιδών (Gesneriaceae), το μοναδικό είδος του γένους Γιάνκεα που απαντά μόνον στο όρος Όλυμπος στην Ελλάδα. 

## Ετυμολογία
Το όνομα του γένους προέρχεται από τον Αυστριακό στρατιωτικό, αξιωματικό και βοτανικό Βίκτορ Γιάνκα (Viktor Janka), 1837–1900, επιμελητή του ερμπαριού στη Βουδαπέστη. Το όνομα του είδους οφείλει την ονομασία του στον Γερμανό βοτανικό του 19ου αιώνα Τέοντορ Χέρμαν φον Χέλντραϊχ, ο οποίος το ανακάλυψε για πρώτη φορά στο όρος Όλυμπος το 1851.

## Γεωγραφική κατανομή
Είναι τοπικό ενδημικό φυτό του όρους Όλυμπος, λείψανο της Τριτογενούς περιόδου, στην οποία το κλίμα ήταν θερμότερο και υγρότερο και έτσι θεωρείται ξένο είδος προς την Ευρωπαϊκή χλωρίδα, στην οποία πλέον δεν επικρατεί το τροπικό κλίμα.

## Οικολογία
Είναι πολυετές φυτό και φύεται σε κάπως υγρές, σκιερές σχισμές ασβεστολιθικών βράχων, κυρίως σε υψόμετρα 700-1400 μέτρων, στις ανατολικές και βόρειες πλαγιές του Ολύμπου και σε ρεματιές. 

## Περιγραφή
Είναι ποώδες φυτό με φύλλα που σχηματίζουν ρόδακες στη βάση του και καλύπτονται από μακριές, πυκνές και μαλακές τρίχες. Έχει άφυλλους βλαστούς, με 1-3 άνθη και η στεφάνη του έχει χρώμα κυανό-ιώδες. Ανθίζει ανάλογα με το υψόμετρο και τη θέση, από τα μέσα Μαΐου μέχρι τις αρχές Αυγούστου. Αρκετά είδη βομβίνων (*Bombus lucorum*, *Pyrobombus soroeensis proteus*, *Pyrobombus pratorum*) επισκέπτονται τα άνθη, αλλά τα άνθη δεν παράγουν νέκταρ, μειώνοντας έτσι την ελκυστικότητά τους στα έντομα.

## Προστασία
Αποτελεί είδος που προστατεύεται από την ελληνική νομοθεσία (Π.Δ. 67/81). Η Διεθνής Ένωση για τη Διατήρηση της Φύσης έχει αξιολογήσει την κατάσταση διατήρησής του ως «σχεδόν απειλούμενο», με βάση το γεγονός ότι δεν απειλείται προς το παρόν, αλλά ο περιορισμένος πληθυσμός του και η μικρή του εξάπλωση το καθιστούν ευάλωτο σε διαταραχές των οικοτόπων. Το φυτό προστατεύεται από τη Σύμβαση της Βέρνης και το μεγαλύτερο μέρος της εξάπλωσής του βρίσκεται εντός του Εθνικού Πάρκου Ολύμπου. Η κύρια απειλή που αντιμετωπίζει το είδος είναι η πίεση από τους τουρίστες στον Όλυμπο και η ανεξέλεγκτη συλλογή του φυτού, παρά το γεγονός ότι η περιοχή βρίσκεται σε εθνικό πάρκο.   

## Παραπομπές

## Πηγές
* Lafranchis T. & Sfikas G. 2001, Flowers of Greece (Vol. 2).
* Strid A. 1980, Φυτά του Ολύμπου, Μουσείον Γουλανδρή Φυσικής Ιστορίας.
* Strid A. & Tan K. 1991, Mountain Flora of Greece (Vol. 2)
* Tutin et al. 2005, Flora Europaea Vol 5, Cambridge University Press

## Εξωτερικοί Σύνδεσμοι

* https://necca.gov.gr/mdpp/m-d-ethnikou-parkou-olybou/
* https://botanologia.gr/jankaea-heldreichii-ena-apomeinari-tis-tritogenoys-periodoy-ton-pagetonon-sta-vrachia-toy-olympoy/
* http://votaniki.gr/xlorida/eidi/spania-kai-symantika/jankaea-heldreichii-boiss-boiss/

Κατηγορία:Όλυμπος
Κατηγορία:Αγγειόσπερμα
Κατηγορία:Ελληνική χλωρίδα
Κατηγορία:Γκεσνεριοειδή
Αστέρης Γκέκας

Ο **Αστέρης Γκέκας** (γεν. 18 Νοεμβρίου 1954, Θεσσαλονίκη) είναι Έλληνας καλλιτέχνης και ζωγράφος.

## Καριέρα
Ο Γκέκας πήρε πτυχίο φυσικής αγωγής από το Εθνικό και Καποδιστριακό Πανεπιστήμιο Αθηνών, αλλά μετά την αποφοίτησή του άρχισε να σπουδάζει τέχνη κοντά στον γλύπτη Νίκο Μιχελιδάκη. Μετά από αυτή την εκπαίδευση, ίδρυσε το εργαστήριο *Δημήτρης Γαλάνης* το 1985. Εμπνευσμένος από τον ελληνικό λαϊκό πολιτισμό και το ενδιαφέρον του για την ποίηση, ο Γκέκας «δημιούργησε τη δική του εικαστική γλώσσα». Έχει εργαστεί στους τομείς της γλυπτικής, της ξυλογραφίας, και της ζωγραφικής (πουαντιγισμός).

### Εκθέσεις
Έργα του Γκέκα έχουν εκτεθεί τόσο σε εθνικό όσο και σε διεθνές επίπεδο. Οι χώροι όπου έχουν εκτεθεί έργα του περιλαμβάνουν το Πανεπιστήμιο της Γενεύης, το Πανεπιστήμιο Θεσσαλίας, τη Βιβλιοθήκη Bissell στο Αμερικανικό Κολλέγιο Θεσσαλονίκης, τις Εκδόσεις Μεταίχμιο, το The office gallery στη Λευκωσία, το Αμερικανικό Κολλέγιο Ελλάδος, το Λουτρό των Αέρηδων στην Αθήνα, την Πινακοθήκη Theorema στις Βρυξέλλες, την Γκαλερί Bootschaft στο Ντίσελντορφ, το Αρχαιολογικό Μουσείο Δίου, το Πολιτιστικό και Ερευνητικό Ίδρυμα ARTos στη Λευκωσία και το Κέντρο Τέχνης Giorgio de Chirico στον Βόλο.

## Έργα

Αρχείο:Asteris Gkekas. "Easter".jpg|*Πάσχα*
Αρχείο:Asteris Gkekas. "Motherhood".jpg|*Μητρότητα*


## Παραπομπές


Κατηγορία:Έλληνες καλλιτέχνες
Κατηγορία:Έλληνες ζωγράφοι του 21ου αιώνα
Κατηγορία:Απόφοιτοι Εθνικού και Καποδιστριακού Πανεπιστημίου Αθηνών
Κατηγορία:Έλληνες ζωγράφοι του 20ού αιώνα
Ιωάννης Β΄ της Νεαπόλεως (επίσκοπος)

Ο **Ιωάννης Β΄** , (ιταλικά : Giovanni ΙΙ, λατινικά :  Iohannes II ) ήταν επίσκοπος της Νεαπόλεως στο πρώτο μισό του 6ου αιώνα.

## Βιογραφία
Η κύρια ιστορική πηγή για τον Ιωάννη Β' είναι το πρώτο μέρος των «Πράξεων των Επισκόπων της Νάπολης» που γράφτηκε στις αρχές του 8ου-9ου αιώνα από έναν ανώνυμο συγγραφέα..

Δεν υπάρχουν πληροφορίες για την καταγωγή και τα πρώτα χρόνια της ζωής του Ιωάννη Β'. Ανέβηκε στην επισκοπική έδρα της Νεάπολης μετά τον Πομπόνιο. Η ημερομηνία αυτού του γεγονότος είναι άγνωστη, αλλά σε μεσαιωνικές πηγές η διοίκηση της επισκοπής της Νεάπολης από τον Ιωάννη Β' χρονολογείται την εποχή των βυζαντινών αυτοκρατόρων Ιουστίνου Α' και Ιουστινιανού Α'. Σε αυτή τη βάση, συνάγεται το συμπέρασμα ότι ο επίσκοπος δεν μπορούσε να είχε χειροτονηθεί αργότερα από το 527, ημερομηνία ανόδου του Ιουστινιανού Α' στο θρόνο του Βυζαντίου. Ίσως αυτό συνέβη το 533.

Στις μεσαιωνικές πηγές, ο Ιωάννης Β' περιγράφεται ως ιεράρχης γνωστός για την ταπεινοφροσύνη του και γι' αυτό έλαβε το προσωνύμιο "Mediocre". Με εντολή του επισκόπου η μητροπολιτική βασιλική της Νάπολης αναστηλώθηκε και διακοσμήθηκε με ψηφιδωτό που απεικονίζει τον Ιησού Χριστό, το οποίο υπέστη ζημιές μετά από πυρκαγιά. Ο Ιωάννης Β' πιστώνεται επίσης ότι ίδρυσε την εκκλησία του Αγίου Λαυρεντίου, αλλά αυτό δεν υποστηρίζεται από αξιόπιστες πηγές. Ίσως, με εντολή του επισκόπου, ανεγέρθηκε άλλος ναός αφιερωμένος στον ίδιο άγιο, που αργότερα ονομάστηκε *San Lorenzo Maggiore*.

Η Θητεία του Ιωάννη Β' στην επισκοπή της Νεάπολης έπεσε την εποχή της βυζαντινής κατάκτησης της χερσονήσου των Απεννίνων. Το 536, η Νάπολη πολιορκήθηκε και κατακτήθηκε από τον βυζαντινό στρατό υπό τη διοίκηση του Βελισάριου. Μετά την κατάληψη της Νάπολης από τους Βυζαντινούς, με εντολή του Βελισάριου, αποκαταστάθηκαν τα τείχη της πόλης, που υπέστησαν σοβαρές ζημιές από τις εχθροπραξίες, που είχαν ανεγερθεί ήδη από το 440 επί αυτοκράτορα Βαλεντινιανού Γ'.

Οι Πράξεις των επισκόπων της Νάπολης αναφέρουν ότι ο Ιωάννης Β' πέθανε μετά από είκοσι χρόνια και έντεκα ημέρες στην επισκοπική έδρα. Η ακριβής ημερομηνία αυτού του συμβάντος είναι άγνωστη. Αυτό μάλλον θα έπρεπε να είχε συμβεί όχι νωρίτερα από το 537, αφού αναφέρεται ότι ο Ιωάννης ζούσε ακόμη υπό τον Πάπα Βιγίλιο, ο οποίος κατέλαβε την Αγία Έδρα το 537-555. Μία από τις πιθανές ημερομηνίες για το θάνατο του Ιωάννη Β' είναι το 555. Υποτίθεται ότι η ενθρόνιση του επόμενου γνωστού επικεφαλής της επισκοπής της Νάπολης, του επισκόπου Βικέντιου, θα μπορούσε να γίνει το 558 ή το 560. 

## Παραπομπές


Κατηγορία:Επίσκοποι και Αρχιεπίσκοποι Νάπολης
Κατηγορία:Επίσκοποι του 6ου αιώνα
Κατηγορία:Βυζαντινοί επίσκοποι
Κατηγορία:Βυζαντινοί του 6ου αιώνα
Εργατικό Αντιιμπεριαλιστικό Μέτωπο

Το **Εργατικό Αντιιμπεριαλιστικό Μέτωπο** (**Ε.Α.Μ.**) είναι ελληνικό κομμουνιστικό πολιτικό κόμμα, τοπικού χαρακτήρα, το οποίο ιδρύθηκε το 1985 στην Πάτρα, από στελέχη του Κ.Κ.Ε. τα οποία είχαν αποχωρήσει, διαφωνώντας με την τότε συνδικαλιστική συνεργασία του κόμματος με το ΠΑ.ΣΟ.Κ..

Το Ε.Α.Μ. ήταν στελεχωμένο κατά κύριο λόγο από βιομηχανικούς εργάτες της περιοχής της Πάτρας και διακήρυττε την ανάγκη ανασυγκρότησης του κομμουνιστικού κινήματος πάνω στη βάση του μαρξισμού - λενινισμού και του ταξικού προσανατολισμού. Είχε αρκετές αναφορές στο μ-λ χώρο, στις παρυφές του οποίου κινήθηκε, μιλώντας όμως για ανασυγκρότηση του κομμουνιστικού κινήματος.

Το Εργατικό Αντιιμπεριαλιστικό Μέτωπο κατήλθε αυτόνομα στις εκλογές του Ιουνίου 1989, όπου έλαβε 1.487 ψήφους και ποσοστό 0,02% και στις εκλογές του Νοεμβρίου της ίδιας χρονιάς, λαμβάνοντας 1.321 ψήφους και ποσοστό 0,02%. 

Τα επόμενα χρόνια, η αποβιομηχανοποίηση της Πάτρας είχε ως αποτέλεσμα την απομαζικοποίηση της οργάνωσης, η οποία απώλεσε έτσι μεγάλο μέρος της βάσης της.

Η οργάνωση δρα κυρίως στο συνδικαλιστικό κίνημα, έχοντας συγκροτήσει το Συνδικαλιστικό Εργατικό Αντιιμπεριαλιστικό Μέτωπο (Σ.Ε.Α.Μ.). Δραστηριοποιείται κυρίως στους εργατικούς χώρους, μέσα στα πρωτοβάθμια σωματεία.   

Λειτουργώντας στη λογική της συγκρότησης προοδευτικών μετώπων, το Ε.Α.Μ. έχει παράσχει κριτική στήριξη στο ΣΥ.ΡΙΖ.Α., χωρίς να αποτελέσει ποτέ συνιστώσα του και κινούμενο ανεξάρτητα, διατηρώντας τις θέσεις του για μια σειρά από ζητήματα.  

Μέλος του Ε.Α.Μ. ήταν ο εκπαιδευτικός Νίκος Τεμπονέρας, ο οποίος δολοφονήθηκε στην Πάτρα από τον πρόεδρο της τοπικής Ο.Ν.ΝΕ.Δ. και δημοτικό σύμβουλο της Νέας Δημοκρατίας, Ιωάννη Καλαμπόκα στις 9 Ιανουαρίου 1991, ενώ υπερασπιζόταν τους μαθητές που αγωνίζονταν ενάντια στο πολυνομοσχέδιο του υπουργού της Νέας Δημοκρατίας, Βασίλη Κοντογιαννόπουλου. Η πολιτική συλλογικότητα οργανώνει τις ετήσιες συγκεντρώσεις μνήμης στο μνημείο του Νίκου Τεμπονέρα.

Γραμματέας του Ε.Α.Μ., από την ίδρυσή του μέχρι το θάνατό του το 2020, ήταν ο Μιχάλης Βασιλάκης.

## Παραπομπές


## Εξωτερικοί σύνδεσμοι
* 

Κατηγορία:Ελληνικά πολιτικά κόμματα
Κατηγορία:Κομμουνιστικά κόμματα στην Ελλάδα
Καστόρειο Λακωνίας

Το **Καστόρειο** *(παλαια ονομασία: Καστανιά)* είναι οικισμός της Περιφερειακής Ενότητας Λακωνίας, στην Περιφέρεια Πελοποννήσου. Διοικητικά ανήκει στην Κοινότητα Καστορείου που υπάγεται στη Δημοτική Ενότητα Πελλάνας, του Δήμου Σπάρτης. Από το 1999 μέχρι το 2010, ήταν η έδρα του Δήμου Πελλάνας.

## Γεωγραφικές πληροφορίες
Το Καστόρειο βρίσκεται σε υψόμετρο 485 μέτρων και έχει πληθυσμό 432 κατοίκων, σύμφωνα με την απογραφή του 2021. Μέχρι το 1921, ονομαζόταν Καστανιά.

## Πληθυσμός
Ο πληθυσμός του Καστορείου υπήρξε αυξητικός απο το 1861 μέχρι και το 1940 (το 1889 και την περίοδο 1907 - 1920 υπήρξε ελαφρά μείωση) αλλά έκτοτε έχει συρρικνωθεί σημαντικά. 

## Κοινότητα Καστορείου

## Διοικητικές μεταβολές
* Ε.Ε.Τ.Α.Α. - Διοικητικές μεταβολές οικισμών Λακωνίας - Καστόρειο, Καστανιά (εξωτερικός σύνδεσμος)
* Ε.Ε.Τ.Α.Α. - Διοικητικές μεταβολές Δήμων και Κοινοτήτων Λακωνίας - Κοινότητα Καστορείου, Κοινότητα Καστανιάς, Δήμος Καστορίου (εξωτερικός σύνδεσμος)
* Ε.Ε.Τ.Α.Α. - Διοικητικές μεταβολές Δήμων Λακωνίας - Δήμος Πελλάνας (εξωτερικός σύνδεσμος)
* Ε.Ε.Τ.Α.Α. - Διοικητικές μεταβολές Δήμων Λακωνίας - Δήμος Σπάρτης, Δήμος Σπαρτιατών (εξωτερικός σύνδεσμος)

## Διοικητική υπαγωγή

## Αποτελέσματα εκλογών
* Ε.Ε.Τ.Α.Α. - Κοινοτικές Εκλογές - Κοινότητα Καστορείου Λακωνίας (εξωτερικός σύνδεσμος)
* Ε.Ε.Τ.Α.Α. - Δημοτικές Εκλογές - Δήμος Πελλάνας Λακωνίας (εξωτερικός σύνδεσμος)
* Ε.Ε.Τ.Α.Α. - Δημοτικές Εκλογές - Δήμος Σπαρτιατών Λακωνίας (εξωτερικός σύνδεσμος)

## Εξωτερικοί σύνδεσμοι
* Το Καστόρι σήμερα (Καστόρι Λακωνίας)
* Καστόρι -  Καστόρειο - Λακωνίας | Kastori - Kastoreio - Lakonias (facebook)
* Καστόρειο Λακωνίας (The Hiking Experience)
* Καστόρι, Πόλεις και χωριά της Λακωνίας  (lakonia mobi)

## Παραπομπές


Κατηγορία:Χωριά της περιφερειακής ενότητας Λακωνίας
Κατηγορία:Δήμος Σπάρτης
Εύη Γκοτζαρίδη

Η **Εύη Γκοτζαρίδη** γεννήθηκε στη Θεσσαλονίκη και μεγάλωσε στο Παρίσι.  Είναι ιστορικός της οποίας το έργο επικεντρώνεται στην ιρλανδική και ελληνική ιστορία του 20ού αιώνα. 

## Έργο
Το βιβλίο της με τίτλο *Trials of Irish History* έλαβε εξαιρετικές κριτικές.         Έχει επίσης συγγράψει ένα βιβλίο με τίτλο *A Pacifist's Life and Death,* που αποτελεί την πρώτη ιστορική βιογραφία που περιγράφει λεπτομερώς τη ζωή και τα επιτεύγματα του Γρηγόρη Λαμπράκη.  Ο Λαμπράκης ήταν πρωταθλητής, γιατρός, πολιτικός και αφοσιωμένος υπερασπιστής της δημοκρατίας και της ειρήνης στην Ελλάδα. Χτυπήθηκε θανάσιμα στο κεφάλι με ρόπαλο από ανθρώπους του δεξιού παρακράτους, λίγο αφότου είχε εκφωνήσει την κεντρική ομιλία σε μια αντιπολεμική συνάντηση στη Θεσσαλονίκη, στις 22 Μαΐου 1963.  

## Κριτικές
Οι ακαδημαϊκές κριτικές του *Trials of Irish History* ήταν συνολικά θετικές με περιστασιακές επικρίσεις του ύφους γραφής.   Ο Ντέιβιντ Φιτζπάτρικ του Trinity College στο Δουβλίνο περιέγραψε το βιβλίο ως «ιδιόρρυθμο», αλλά ήταν «ένα εξαιρετικά ζωντανό».  Ο Μάρτιν Πάουελ το χαρακτήρισε ως «αντιεθνικιστικό» στο ύφος. 

## Βιβλιογραφία

* *Η Ζωή και ο Θάνατος του Γρηγόρη Λαμπράκη. Ένας Ειρηνιστής στη Δίνη του Εμφύλιου Διχασμού* από την Εύη Γκοτζαρίδη, ΚΨΜ (εκδόσεις), 2023
* *A Pacifist's Life and Death: Grigorios Lambrakis and Greece in the Long Shadow of Civil War* by Evi Gkotzaridis, Cambridge Scholars Publishing (publisher), 2016
* *Trials of Irish History: Genesis and Evolution of a Reappraisal 1938—2000* by Evi Gkotzaridis, Routledge (publisher), 2006

## Παραπομπές

## Εξωτερικοί σύνδεσμοι

* Ιστότοπος της Εύης Γκοτζαρίδη

Κατηγορία:Απόφοιτοι του Πανεπιστημίου του Παρισιού
Κατηγορία:Ελληνίδες συγγραφείς
Κατηγορία:Έλληνες ιστορικοί του 20ού αιώνα
Γεωργία Γλάστρη

Η **Γεωργία Γλάστρη** (αγγλικά: Georgia Glastris, γεν. 1 Αυγούστου 1992, στο Σικάγο του Ιλινόι, στις Ηνωμένες Πολιτείες ) είναι Αμερικανίδα αθλήτρια καλλιτεχνικού πατινάζ που αγωνίζεται για λογαριασμό της Ελλάδας.    Από τον Ιούλιο του 2014, έχει κερδίσει το ελληνικό εθνικό πρωτάθλημα τρεις φορές, έχει καταλάβει τη δεύτερη θέση τρεις φορές, ενώ αγωνίστηκε στο Παγκόσμιο Πρωτάθλημα Καλλιτεχνικού Πατινάζ το 2010, το 2011 και το 2012, και στο Ευρωπαϊκό Πρωτάθλημα Καλλιτεχνικού Πατινάζ το 2011 και το 2012. 

## Παραπομπές

Κατηγορία:Καλλιτεχνική παγοδρομία
Ακσεχίρ

Το **Ακσεχίρ** (τουρκικά: Akşehir) είναι πόλη και διαμέρισμα στην Κεντρική Ανατολία της Τουρκίας, στην άκρη μιας εύφορης πεδιάδας, στη βόρεια πλευρά της μικρής Οροσειράς Σουλτάν. Σύμφωνα με την απογραφή του 2000, ο πληθυσμός του διαμερίσματος είναι 114.918 από τους οποίους οι 63.000 ζουν στην πόλη Ακσεχίρ.

Η σημερινή πόλη ταυτίζεται με το αρχαίο **[[Φιλομήλιον Φρυγίας|Φιλομήλιον]]**.

## Παραπομπές


## Εξωτερικοί σύνδεσμοι
* 

Κατηγορία:Πόλεις της Τουρκίας
Ποταμός Μέλας

Ο **ποταμός Μέλας**, γνωστός στα τουρκικά ως ***Μαναβγκάτ*** (τουρκικά: Manavgat), είναι ποταμός, γνωστός από την αρχαιότητα, ο οποίος πηγάζει στις ανατολικές πλαγιές των Ορέων του Δυτικού Ταύρου στη σημερινή Τουρκία. Σε υψόμετρο 1.350 μ., η εκροή πολλών μικρών πηγών ενώνεται για να γίνει η πηγή του Μέλα. Ο Πλίνιος ο Πρεσβύτερος θεωρούσε ότι ο ποταμός ήταν το όριο μεταξύ της αρχαίας Παμφυλίας και της Κιλικίας.

## Φράγματα
Στον ποταμό έχουν κατασκευαστεί δύο φράγματα. 12 χλμ βόρεια του καταρράκτη του Μέλα βρίσκεται το φράγμα Οϋμαπινάρ, το οποίο χτίστηκε το 1984 και σχηματίζει μια δεξαμενή με έκταση περίπου 500 εκταρίων. Στα νότια του, το 1987, κατασκευάστηκε το φράγμα Μαναβγκάτ. Η δεξαμενή που σχηματίζεται από αυτό έχει έκταση 900 εκταρίων.

## Παραπομπές


Κατηγορία:Ποταμοί της Τουρκίας
Γερβαντασάτ

Το **Γερβαντασάτ** ή **Ερουαντασάτ** (αρμενικά: Երվանդաշատ), ήταν αρμενική πόλη και μία από τις 13 ιστορικές πρωτεύουσες της Αρμενίας, η οποία χρησίμευε ως πρωτεύουσα μεταξύ 210 και 176 π.Χ. κατά τη διάρκεια της κυριαρχίας των Οροντιδών στην Αρμενία και της αρχής των διαδόχων τους· τη δυναστεία των Αρταξιαδών.

## Ετυμολογία
«Ερουαντασάτ», που μεταφράζεται ως «Χαρά του Ερβάντ (δηλαδή του Ορόντη)» είναι η αρμενική μορφή του τοπωνυμίου και προέρχεται από τη Μέση Περσική λέξη **Arwandašād* (συγκριτικά με την Παλαιά Περσική λέξη **Aruvanta-šiyāti-*).

## Ιστορία
Το Γερβαντασάτ χτίστηκε γύρω στο 210 π.Χ. από τον τελευταίο βασιλέα των Οροντιδών, Ορόντη Δ' της Αρμενίας. Βρισκόταν σε ύψος στη δεξιά όχθη του ποταμού Αράξη, στο καντόνι **Αρσαρουνίκ** της επαρχίας Αϊραράτ της Μεγάλης Αρμενίας. Η τοποθεσία του βρίσκεται 1 χλμ ανατολικά του σύγχρονου αρμενικού χωριού Ερβαντασάτ, στη σημερινή τουρκική επαρχία Ιγκντίρ.

Σύμφωνα με τον Μωυσή τον Χωρηνό, ο Ορόντης ίδρυσε το Γερβαντασάτ για να αντικαταστήσει το Αρμαβίρ ως πρωτεύουσά του, αφού το Αρμαβίρ είχε καταντήσει άνυδρο λόγω μετατόπισης του ποταμού Αράξη.

Το αρχαίο Γερβαντασάτ καταστράφηκε από τον στρατό του Πέρση βασιλέως Σαπώρη Β΄ τη δεκαετία του 360 μ.Χ.

Ο αρχαιολογικός χώρος δεν έχει αποτελέσει αντικείμενο μεγάλης έρευνας, αλλά ως τώρα έχουν αποκαλυφθεί οι οχυρώσεις και ορισμένα ερείπια ανακτόρων.

## Παραπομπές


Κατηγορία:Ιστορία της Αρμενίας
Κασούν Τζαγιασούριγια

Ο **Κασούν Τζαγιασούριγια  ** (σιναλεζικά: කසුන් ජයසූරිය, γεννήθηκε 25 Μαρτίου 1980) είναι ποδοσφαιριστής από τη Σρι Λάνκα που αγωνιζόταν ως επιθετικός. Είναι κάτοχος του ρεκόρ διεθνών τερμάτων της εθνικής ομάδας της χώρας του με 27.

## Δείτε επίσης

*Κατάλογος κορυφαίων διεθνών σκόρερ ποδοσφαίρου ανδρών ανά χώρα

## Παραπομπές


Κατηγορία:Ποδοσφαιριστές από τη Σρι Λάνκα
Κατηγορία:Επιθετικοί ποδοσφαιριστές
Σιρακαβάν

Το **Σιρακαβάν** (αρμενικά: Շիրակաւան)· το οποίο ιδρύθηκε ως **Γεραζγκαβόρς** και αργότερα **Γεραζγκαβόρκ**, ήταν μεσαιωνική αρμενική πόλη και μία από τις 13 ιστορικές πρωτεύουσες της Αρμενίας, η οποία χρησίμευσε ως πρωτεύουσα μεταξύ 890 και 929 κατά τη διάρκεια του Βασιλείου των Βαγρατιδών της Αρμενίας.

Η πόλη βρισκόταν στη δεξιά όχθη του ποταμού Αχουριάν στα βορειοανατολικά του Ανίου, που αντιστοιχεί στο σημερινό χωριό Τσετιντουράκ του διαμερίσματος Ακγιάκα της επαρχίας Καρς, εντός της Δημοκρατίας της Τουρκίας.

## Παραπομπές


## Εξωτερικοί σύνδεσμοι
*Σιρακαβάν στο virtualani.org

Κατηγορία:Ιστορία της Αρμενίας
Κατηγορία:Γεωγραφία της Επαρχίας του Καρς
Σάταλα

Τα **Σάταλα** (παλαιά αρμενικά: Սատաղ), σύμφωνα με τους αρχαίους γεωγράφους, βρίσκονταν σε μια κοιλάδα η οποία περιβάλλονταν από βουνά, λίγο βόρεια του Ευφράτη, όπου ο δρόμος από την Τραπεζούντα προς τα Σαμόσατα διέσχιζε τα σύνορα της Ρωμαϊκής Αυτοκρατορίας, όταν ήταν επισκοπή, η οποία παραμένει λατινική καθολική τιτουλάριος έδρα. Αργότερα συνδέθηκε με την Νικόπολη με δύο εθνικές οδούς. Τα Σάταλα αποκαλούνται σήμερα Σαντάκ, όντας ένα χωριό 500 κατοίκων, στην περιοχή Κελκίτ της επαρχίας Γκιουμούσχανε στη σημερινή Τουρκία.

## Παραπομπές


Κατηγορία:Οικισμοί της Βυζαντινής Αυτοκρατορίας
Κατηγορία:Ρωμαϊκές πόλεις στην Τουρκία
Κατηγορία:Αρχαίες πόλεις της Καππαδοκίας
Κατηγορία:Αρχαίοι ελληνικοί αρχαιολογικοί τόποι στην Τουρκία
Κατάλογος τραγουδιών στην κορυφή του Billboard Hot 100 (1980)

To ''Billboard'' Hot 100 είναι ένας μουσικός κατάλογος επιτυχιών που κατατάσσει τα τραγούδια που παίζονται στις Ηνωμένες Πολιτείες.

Το έτος 1980 συνολικά 6 καλλιτέχνες ή συγκροτήματα πέτυχαν να έχουν για πρώτη φορά τραγούδι τους στην κορυφή του καταλόγου επιτυχιών. 
Πρόκειται για τους:  Queen, Pink Floyd, Lipps Inc., Μπίλι Τζόελ, Κρίστοφερ Κρος και Κένι Ρότζερς. Ο Τζον Λένον ήταν ο τέταρτος καλλιτέχνης με τραγούδι του στην κορυφή μετά το θάνατό του, τον Δεκέμβριο του 1980. 
Το βρετανικό συγκρότημα ήταν το μοναδικό που πέτυχε περισσότερα από ένα τραγούδια στην κορυφή με τα "Crazy Little Thing Called Love" και "Another One Bites the Dust".
 

## Παραπομπές


## Πηγές
**[[Φρεντ Μπρόνσον|Fred Bronson]]'s Billboard Book of Number 1 Hits, 5th Edition* ()
**[[Joel Whitburn]]'s Top Pop Singles 1955-2008, 12 Edition* ()
**Joel Whitburn Presents the Billboard Hot 100 Charts: The Eighties* ()

## Εξωτερικοί σύνδεσμοι
* Ιστορικό Αρχείο του Αμερικανικού Ραδιοφώνου σχεδόν όλων των περιοδικών *Billboard* μεταξύ 1920 και 2016

1980
Στεφάν Σεσενιόν

Ο **Στεφάν Σεσενιόν** (γαλλικά: * Stéphane Sessègnon*, γεννήθηκε 1 Ιουνίου 1984) είναι ποδοσφαιριστής από το Μπενίν που αγωνίζεται ως επιθετικός ή επιθετικός μέσος. Είναι κάτοχος του ρεκόρ διεθνών συμμετοχών και τερμάτων της εθνικής ομάδας της χώρας του με 24 γκολ και 82 συμμετοχές. 

## Καριέρα

Ξεκίνησε την επαγγελματική του καριέρα στη χώρα του, όπου έμεινε μόνο για ένα χρόνο καθώς εντάχθηκε στη γαλλική ομάδα της δεύτερης κατηγορίας Κρετέιγ. Εκεί   έκανε 68 εμφανίσεις πρωταθλήματος σημειώνοντας 10 γκολ σε δύο χρόνια. Το 2006 μετακόμισε στην πρώτη κατηγορία και τη Λε Μαν. Πάλεψε για την καθιέρωση στη βασική ενδεκάδα και ολοκλήρωσε 31 αγώνες πρωταθλήματος για τον σύλλογο τη σεζόν 2006–07. Η καλή του πορεία αγωνιζόμενος ευέλικτα ως επιθετικός ή επιθετικός μέσος του προσέφερε τριετή αγωνιστική παρουσία στην Παρί Σεν Ζερμέν. Η τρίτη χρονιά του ήταν δύσκολη χάνοντας τη θέση του στη βασική ομάδα, αλλά το ενδιαφέρον από αγγλικούς συλλόγους υλοποιήθηκε με μακροχρόνια συμφωνία με τη Σάντερλαντ τον Ιανουάριο του 2011. Μετά από πέντε χρόνια στην Αγγλία επανήλθε στη Γαλλία και την Μονπελιέ.  

Με την εθνική ομάδα του Μπενίν έκανε το ντεμπούτο του στις 24 Μαΐου 2004 στο ισόπαλο 1–1 με το Τόγκο. Σημείωσε το πρώτο του γκολ στο Κάιρο στις 4 Σεπτεμβρίου 2005 σε αγώνα για τα προκριματικά του Παγκοσμίου Κυπέλλου του 2006. Ήταν βασικό στέλεχος της ομάδας σε τρεις διοργανώσεις του Κύπελλο Εθνών Αφρικής το 2008, το 2010 και το 2019. Τον Ιούνιο του 2019 τιμήθηκε με ειδικό βραβείο από την Ποδοσφαιρική Ομοσπονδία του Μπενίν για τις υπηρεσίες του στην Εθνική ομάδα.

## Δείτε επίσης

*Κατάλογος κορυφαίων διεθνών σκόρερ ποδοσφαίρου ανδρών ανά χώρα

## Παραπομπές


## Εξωτερικοί σύνδεσμοι
 

Κατηγορία:Ποδοσφαιριστές από το Μπενίν
Κατηγορία:Ποδοσφαιριστές Εθνικής Μπενίν
Κατηγορία:Ποδοσφαιριστές ΟΣ Κρετέιγ-Λουζιτανός
Κατηγορία:Ποδοσφαιριστές Λε Μαν ΦΚ
Κατηγορία:Ποδοσφαιριστές Παρί Σεν Ζερμέν
Κατηγορία:Ποδοσφαιριστές Σάντερλαντ ΑΦΚ
Κατηγορία:Ποδοσφαιριστές Γουέστ Μπρόμιτς Άλμπιον
Κατηγορία:Ποδοσφαιριστές Μονπελιέ ΕΣΚ
Κατηγορία:Ποδοσφαιριστές Γκεντσλερμπιρλιγκί Σπορ Κουλουμπού
Κατηγορία:Ποδοσφαιριστές Λιγκ 1
Κατηγορία:Ποδοσφαιριστές Λιγκ 2
Κατηγορία:Ποδοσφαιριστές Πρέμιερ Λιγκ
Κατηγορία:Ξένοι ποδοσφαιριστές στη Γαλλία
Κατηγορία:Ξένοι ποδοσφαιριστές στην Αγγλία
Κατηγορία:Ξένοι ποδοσφαιριστές στην Τουρκία
Κατηγορία:Ποδοσφαιριστές Κυπέλλου Εθνών Αφρικής 2008
Κατηγορία:Ποδοσφαιριστές Κυπέλλου Εθνών Αφρικής 2010
Κατηγορία:Ποδοσφαιριστές Κυπέλλου Εθνών Αφρικής 2019
Κατηγορία:Επιθετικοί ποδοσφαιριστές
Κατηγορία:Μέσοι ποδοσφαιριστές